Журналісты — гэта сапраўды летапісцы. Яны расказваюць пра ўсё і пра ўсіх. А чаму ж не расказаць пра іх саміх, пра іх асаблівую прафесію?! Трэба, абавязкова трэба, і не толькі да нейкіх дат, а проста так, як аб людзях па прафесіі “журналіст”. Менавіта журна-лісты праз слова дапамагаюць многім людзям арыентавацца ў жыцці, у пошуках праўды. Журналісцкія расследаванні, разнастайнасць артыкулаў, інтэрв’ю дапамагаюць часам разабрацца ў цяжкіх сітуацыях. Журналіст, магчыма, як ніхто іншы, павінен быць высокаадукаваным, камунікабельным і дзесьці, у чымсьці — напорыстым. Жыццё наогул — пастаянная чарада сустрэч і расставанняў, а ў журналістаў — тым больш, з новымі людзьмі, новымі падзеямі. І таму ім, можа, лягчэй, чым звычайнаму чалавеку, разабрацца ў жыццёвым кругавароце.